АНАЛИЗ
на задача Физкултурен салон

Знаем, че периметърът на всеки правоъгълник е сумата на четирите му страни, а те две по две са равни: Р = 2A + 2B.Знаем също, че лицето на всеки правоъгълник е равно на произведението на страните му: S = AB.
Броят на белите плочки L не може да бъде по-малък от което и да е от двете измерения на салона. Тъй като L не е по-голямо от 6004, и двете числа A и B (размерите на салона) също не са по-големи от 6004. Следователно е възможно да се проверят всички възможни комбинации за A и B. 
За всякакви A и B е лесно да се намерят съответните K и L: 
L = 2A + 2B - 4 
K = (A-2)(B-2) 
Ако тези числа са тези, които са дадените, извеждаме A и B. 

